ขอสอบถามหน่อยค่ะ คือมีอาการเจ็บนมมาหลายวันค่ะแล้ววันนึงมีน้ำขาวๆซึมออกมาคล้ายๆน้ำนมอยู่ข้างนึง แต่อีกข้างนึงลองเอามือบีบๆดูมีน้ำใสๆคล้ายๆหนองไหลออกมาค่ะ หนูจะเป็นอะไรไหมคะ
สวัสดีค่ะ อาการเจ็บเต้านมและมีหนองไหลจากหัวนมนั้น อาจเกิดจาก-ฝีเต้านม มักเกิดในหญิงที่ให้นมบุตรอยู่ โดยในผู้หญิงทั่วไปที่ไม่ได้ให้นมบุตร การติดเชื้อมีหลายสาเหตุ ได้แก่ ความผิดปกติของท่อน้ำนม ท่อน้ำนมอักเสบเรื้อรัง ซึ่งอาจเกี่ยวข้องกับการสูบบุหรี่ แต่พบได้น้อยกว่าผู้หญิงที่ให้นมบุตร-การติดเชื้อของก้อนเนื้อในท่อน้ำนม หรือการเปลี่ยนแปลงของถุงน้ำที่เต้านม-มะเร็งเต้านม อาจมีสารคัดหลั่งที่ผิดปกติจากเต้านม ร่วมกับคลำก้อนได้แนะนำให้รีบไปพบแพทย์เพื่อตรวจร่างกายหาสาเหตุ และรับยาฆ่าเชื้อ ร่วมกับกรีดระบายหนองอย่างเหมาะสมการดูแลตัวเองเบื้องต้น ไม่ไปบีบหรือคลำเต้านมหรือบีบให้น้ำเหลืองออกมาเองบ่อยๆ ไม่เอายาอะไรไปทา ระมัดระวังการเกิดอุบัติเหตุที่บริเวณเต้านม คอยตรวจเต้านมเองประจำทุกเดือนเพื่อดูว่ามีการเปลี่ยนแปลงที่ผิดปกติหรือมีก้อนคลำได้ใหม่ๆหรือไม่